Diari Oficial de la Generalitat Valenciana


Sumari del DOGV 6219, del 04-03-2010 (2010/2010)

Aprovació de les bases específiques que han de regir les convocatòries dels processos de selecció de les places d'analista informàtic incloses en l'oferta d'ocupació pública.
------------------------------------------------------------------------------------------------------------------------------------------------------------------------------

### Dades del document

Número de DOGV
:   6219

Data del DOGV
:   04-03-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/2010


Data del document
:   20-11-2009

Organisme emissor
:   Ajuntament de Tavernes de la Valldigna

Tipus de document
:   Anunci

Descriptors 

:   * Tavernes de la Valldigna
    * concurs administratiu

Aprovació de les bases específiques que han de regir les convocatòries dels processos de selecció de les places d'analista informàtic incloses en l'oferta d'ocupació pública. [2010/2010]  
Mitjançant el present anunci, es posa en coneixement de tots els interessats, que per Decret de la Regidoria Delegació d'Administració General, Personal, Seguretat Ciutadana, Educació i Esports, de data 20 de novembre de 2009, s'han aprovat les bases que literalment es transcriuen a continuació:  
Primera. Objecte  
Les presents bases tenen per objecte desenvolupar les previsions fetes a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna.  
Principalment, aquestes bases específiques, tenen per objecte regir el procés de selecció de les places de tècnic superior analista d'informàtica incloses en l'oferta d'ocupació pública de l'Ajuntament, les quals es detallen a continuació:   
Denominació: analista d'informàtica.  
Naturalesa: funcionari.  
Grup: equiparat al grup A (art. 25 Llei 30/1984) o grup A1 (art. 76 Llei 7/2007 (EBEP)).  
Escala: administració especial.  
Subescala: tècnica.  
Classe: superior.  
Nombre de vacants: una.  
Torn: promoció interna.  
Procediment de selecció: concurs oposició.  
En el supòsit de no procedir a cobrir la vacant mitjançant el torn de promoció interna, quedarà anul·lada automàticament la present convocatòria es procedirà immediatament a cobrir-la mitjançant el torn lliure, per la qual cosa, donat aquest cas l'Ajuntament procedirà a aprovar les corresponents bases que regulen el procés selectiu i tindrà en compte els criteris generals aprovats mitjançant la negociació prèvia que s'ha dut a terme amb els representants sindicals. D'igual forma procedirà l'Ajuntament en el cas que es produesquen noves vacants, fins la finalització del procés selectiu, per increment de places de les mateixes característiques.  
Segona. Legislació aplicable  
En tot allò no previst en les bases, es d'aplicació el que s'estableix a les bases generals que han de regir les convocatòries de les proves selectives per a la selecció de les places incloses en les distintes ofertes d'ocupació pública de l'Ajuntament de Tavernes de la Valldigna, així com el que estableixen les disposicions esmentades a les referides bases generals.  
Tercera. Requisits dels aspirants  
Els aspirants han de tenir els següents requisits:  
- Haver prestat serveis efectius, com a laboral fix, durant al menys dos anys en l'escala d'administració especial, subescala tècnica, classe mitjana, denominació tècnic mitjà d'informàtica, classificades en el grup A2 (antic grup A), com a empleat de l'Ajuntament de Tavernes de la Valldigna.  
- Estar en possessió del títol d'enginyer superior en informàtica; telecomunicacions; industrial o llicenciat en ciències físiques o en matemàtiques, o haver complit les condicions per a obtindre'l en la data en què acabe el termini de presentació d'instàncies. En tot cas, l'equivalència haurà de ser aportada per l'aspirant mitjançant un certificat expedit a aquest efecte per l'administració competent en cada cas.  
- Tenir la nacionalitat espanyola, sense perjudici del que s'estableix a l'article 57 de la Llei 7/2007, de 12 d'abril, per la qual s'aprova l'Estatut Bàsic de l'Empletat Públic.  
En el termini de presentació de documents, l'aspirant estranger caldrà que aporte específicament:  
- Els títols homologats.  
- Fotocòpia compulsada del passaport en vigor.  
- Fotocòpia compulsada, si fa el cas, del permís de treball en vigor.  
- No patir malaltia, ni estar afectat per limitació física o psíquica incompatible amb l'exercici de les funcions pròpies de les places convocades, o que les impossibilite.  
- No haver estat separat, mitjançant expedient disciplinari, del servei de cap administració pública, ni estar inhabilitat per a l'exercici de les funcions públiques.  
Quarta. Instància d'admissió a les proves selectives  
Qui vulga participar en les corresponents proves d'accés, haurà de sol·licitar-ho mitjançant la instància corresponent, a la qual adjuntarà, si fa el cas, el justificant acreditatiu d'haver efectuat el pagament dels drets d'examen, de conformitat amb l'ordenança fiscal vigent reguladora de la taxa per a la realització de proves selectives d'accés a la funció pública en aquest ajuntament.  
Cinquena. Proves selectives  
A) Oposició.  
La fase d'oposició serà prèvia a la valoració de la fase de concurs.  
Els exercicis de la fase d'oposició son els següents:  
Primer exercici: De caràcter obligatori i eliminatori.   
Aquest exercici consistirà en la superació de 2 proves, una de caràcter teòric i l'altra de caràcter pràctic.  
La puntuació màxima a obtenir en aquest exercici serà de 35 punts, essent necessari per a superar-lo una puntuació igual o superior a 17,5 punts així com haver optés la puntuació mínima per a superar cadascuna de les proves en que consisteix l'exercici.  
1.A) Prova teòrica: Obligatòria i eliminatòria. Prova tipus test.  
Consistirà en la realització d'una prova de coneixements referida als continguts del programa temari de les presents bases, a través d'un qüestionari de 75 preguntes. Del programa de temes comuns sols es formularan, com a màxim, una quinta part de les preguntes d'aquest exercici (màxim 15 preguntes).   
El temps de duració de l'exercici serà determinat pel tribunal immediatament abans de començar l'exercici segons la dificultat de la prova plantejada.  
Les respostes incorrectes penalitzaran a raó del valor de 3 respostes incorrectes descomptaran el valor d'una resposta correcta o la proporció que corresponga.  
La qualificació d'aquest exercici serà de 0 a 15 punts, i caldrà obtenir-ne un mínim de 4,5 per superar-lo. Si no es supera aquesta prova no es podrà realitzar la prova pràctica.  
1.B) Prova pràctica: Obligatòria i eliminatòria.  
Consistirà en resoldre per escrit o mitjançant treballs pràctics, un o varis supòsits que plantejarà el tribunal immediatament abans del començament de l'exercici, relatius a les tasques pròpies de la plaça que es convoca.  
En el cas de resoldre per escrit algun dels supòsits, s'utilitzarà el ordinador i els programes d'ofimàtica que siguen necessaris. En eixe cas, no es valorarà cap exercici si no està resolt en suport informàtic.  
Si així ho estima lliurement el tribunal qualificador a la vista de les característiques de l'exercici proposat, els aspirants podran servir-se en aquesta prova dels textos legals, comentaris doctrinals o llibres de consulta o altres publicacions que puguen utilitzar normalment en l'exercici del seu treball.   
Aquest exercici serà avaluat entre 0 i 20 punts, i seran eliminats del procés selectiu els aspirants que no obtinguen una puntuació mínima de 10 punts en aquesta prova.  
Segon exercici. (valencià) De caràcter obligatori i no eliminatori.  
Consistirà en la valoració pel tribunal dels coneixements de valencià dels aspirants, relacionats amb les funcions pròpies de la plaça convocada.  
La duració serà establida pel tribunal en vista de la dificultat de l'exercici proposat; la dificultat s'adequarà a la categoria i nivell del perfil lingüístic de la plaça que es convoca.  
Aquest exercici es qualificarà de 0 a 5 punts.  
- Els exercicis escrits de redacció es valoraran mitjançant els següents criteris:  
Valoració gramatical (crèdit de punts: 3,75)   
Descomptaran 0,125 punts: errors en accents, dièresis, apostrofacions, contraccions, majúscules, errors de puntuació greus (que afecten la comprensió) o repetitius, etc.  
Descomptaran 0,165 punts: faltes d'ortografia (excepte les valorades en l'apartat anterior), de morfosintaxi i de lèxic.  
- Com que hi ha limitació de text, la repetició d'un error comptarà tantes voltes com s'haja produït.  
Adequació (crèdit de punts: 1,25)  
- Es valorarà que la redacció s'ajuste al que es demana.  
- Es valoraran els recursos lingüístics emprats.  
- Si en la primera part es perden tots els crèdits, la segona no es valorarà.  
- Es penalitzarà superar el màxim de paraules escrites. Es descomptaran 0,01 punts per cada paraula que supere el màxim establert.  
B) Concurs  
Una vegada acabada la fase d'oposició, tindrà lloc la valoració de la fase de concurs, entre aquells aspirants, que hagen superat la fase d'oposició.  
Els mèrits que es valoren en la fase de concurs són els següents:   
a) Antiguitat: Temps de prestació de serveis professionals com a funcionari o contractat laboral en qualsevol administració pública en qualsevol categoria.  
b) Experiència en el lloc d'origen: S'entén per aquesta la prestació de serveis professionals com a funcionari o contractat laboral de la categoria i denominació des de la qual es participa en el procés selectiu.  
c) Experiència en llocs superiors als de la plaça des de la que es promociona: Temps de prestació de serveis en places superior categoria a la categoria des de la que es promociona, siga com a interí, comissió de serveis, millora d'ocupació o qualsevol altra forma de provisió.  
d) Participació en altres proves selectives a places a les quals es promociona: Per la superació de tot o part de processos selectius anteriors, siga en propietat o per a formació d'una borsa de treball de places de la mateixa categoria i naturalesa a la convocada.  
e) Titulacions complementàries: es valorarà estar en possessió dels títol que es detallen seguidament.  
f) Coneixements de valencià: únicament seran avaluables els certificats expedits per la Junta Qualificadora de Coneixements de Valencià.  
g) Altres mèrits: Es valorarà de forma separada aquest apartat atenent als següents criteris:  
1. Per una banda es valorarà estar en possessió dels títols de superació de cursos de l'escola oficial d'idiomes que s'assenyalen. Aquests mèrits es poden acumular fins a un màxim d'1 punt.  
2. Per altra banda es valorarà sempre de forma independent la prestació efectiva del voluntariat de protecció civil fins a un màxim d'1 punt.  
La suma dels apartats anteriors no podrà excedir de la puntuació màxima determinada per a la totalitat d'aquest apartat d'altres mèrits (2 punts)  
h) Cursos: es valorarà l'assistència i/o aprofitament a cursos amb certificat acreditatiu exprés, sempre que tinguen una relació estreta amb les activitats, coneixements i/o experiència pròpies de la plaça convocada, i estiga reflectida de manera expressa la seua duració en hores lectives.   
  
\* \* \* \* \*  
  
Acreditacions: Per a la valoració dels mèrits referits hauran d'acreditar-se en la forma que a continuació es detalla:   
Els apartats a) antiguitat; b) experiència en el lloc d'origen; i c) experiència en llocs superiors als de la de la plaça des de la qual es promociona, s'acreditarà mitjançant certificat expedit per l'òrgan competent de l'administració on s'hagen prestat els serveis, que es detallarà per mesos complets de serveis prestats.  
d) Participació en altres proves selectives a places a les quals es promociona: Mitjançant certificat expedit per l'òrgan competent de l'administració en el qual es facen constar el detall de l'apartat de les bases que regulen els exercicis de la convocatòria, i si fa el cas, el concurs de mèrits, proves selectives realitzades per l'aspirant i puntuació en cada exercici realitzat, així com la naturalesa de les proves selectives per tal d'acreditar si es tracta de proves selectives per a la provisió en propietat o contractació laboral indefinida, o si pel contrari es tracta de proves selectives per tal de formar borses de treball.  
e) Titulacions complementàries: Mitjançant l'original o còpia degudament compulsada del títol expedit per la universitat competent.   
f) Coneixements de valencià: Mitjançant l'original o còpia degudament compulsada del títol expedit per la Junta Qualificadora de Coneixements de Valencià o, si fa el cas, original o còpia compulsada del títol equivalent, sempre que per part de l'aspirant s'acredite l'equivalència per organisme competent.  
g) Altres mèrits:  
Cursos de l'escola oficial d'idiomes:  
Mitjançant la fotocòpia compulsada del títol corresponent expedit per l'escola oficial d'idiomes o document equivalent.  
Anys de voluntariat de protecció civil.  
Mitjançant certificat de mèrits on s'acrediten les labors prestades i el seu historial en l'agrupació local, expedit per l'alcalde president, o regidor delegat en matèria de protecció civil.  
h) Cursos: La realització de cursos s'acreditarà a través de certificats o diplomes, i es valorarà únicament si van ser organitzats o convocats per universitats, instituts o escoles oficials de formació de funcionaris, i altres entitats o centres docents públics o privats dels prevists en la Llei Orgànica 8/1985, de 13 de juliol, reguladora del Dret a l'Educació, quan hagen sigut homologats pels instituts o escoles oficials de formació de funcionaris o per la universitat. No es podran valorar ni es tindran en compte aquells cursos en què no s'expresse la duració en hores lectives.  
Sisena. Programa de temes  
A) Matèries comunes:  
Tema 1. La Constitució espanyola de 1978. Estructura i principis fonamentals, drets i deures. La Corona. Les Corts generals. El poder judicial. El poder executiu: govern i administració pública. El Tribunal Constitucional i la reforma de la Constitució. Organització territorial de l'Estat.  
Tema 2. L'administració de la Generalitat Valenciana: principis generals i organització. Competències, especial referència al règim local. Les Corts. El president de la Generalitat. El Govern Valencià o Consell.  
Tema 3. El règim local espanyol: L'administració local en la Constitució de 1978. El principi d'autonomia, el seu significat i abast. Règim jurídic: especial referència a la Llei 7/1985, de 2 d'abril, reguladora de les Bases del Règim Local.  
Tema 4. El procediment administratiu: concepte. La Llei 30/1992, de 26 de novembre, de Règim Jurídic de les Administracions públiques i del Procediment Administratiu Comú. Els subjectes. Les fases del procediment administratiu. Procediments especials. Recursos administratius. Revisió d'ofici.  
Tema 5. Hisenda pública: principis constitucionals. Recursos, classes i elements. Gestió. Recaptació i inspecció de tributs.  
Tema 6. Les entitats locals: classes i potestats. El municipi: organització i competències. La província: organització i competències. Les mancomunitats i altres entitats locals: Règims especials de funcionament de les entitats locals: el consell obert. El mapa de les entitats locals de la Comunitat Valenciana i la tipologia municipal.  
Tema 7. El municipi. El terme municipal. La població. L'empadronament. La potestat d'autoorganització de les entitats locals. El Reglament Orgànic Municipal. Òrgans necessaris i complementaris.   
Tema 8. Règim de funcionament dels òrgans de govern del municipi. Règim de sessions i de votació. Informació i participació ciutadana. L'estatut dels membres de les corporacions Locals.  
Tema 9. Potestat reglamentària. Les ordenances municipals: concepte i classes. Procediment d'aprovació. Els bans d'alcaldia. La publicació de les normes locals. Límits de la potestat reglamentària local.  
Tema 10. Intervenció dels ens locals en l'activitat dels particulars. Les llicències. La potestat sancionadora i el procediment sancionador. Les subvencions.  
Tema 11. Principis generals de la contractació administrativa local. Règim jurídic dels béns de domini públic i dels béns patrimonials. Serveis públics locals: formes de gestió.  
Tema 12. Règim jurídic del personal al servei de l'administració local. Oferta pública d'ocupació. Els plans d'ocupació. Selecció. Els funcionaris de les entitats locals. Drets i deures dels funcionaris d'administració local. Retribucions. La Seguretat Social. Règim disciplinari. Personal laboral, interí i eventual.  
Tema 13. Recursos de les hisendes locals: enumeració i concepte. Principis generals. Imposició i ordenació de tributs locals. Ordenances fiscals: contingut i aprovació.  
Tema 14. El pressupost municipal: contingut, aprovació, execució i liquidació. Modificacions de crèdit.  
Tema 15. El planejament urbanístic. Instruments de planejament i gestió en la legislació urbanística valenciana. Classificació del sòl. Règim jurídic primari del sòl urbà, urbanitzable i no urbanitzable.  
Tema 16. Protecció de Dades de Caràcter Personal: disposicions generals, principis de la protecció de dades, drets de les persones, fitxers de titularitat pública.  
Tema 17. L'organització municipal de l'Ajuntament de Tavernes de la Valldigna. L'organigrama dels seus òrgans unipersonals i col·legiats. El Reglament Orgànic Municipal.   
Tema 18. El Reglament de Participació Ciutadana de l'Ajuntament de Tavernes de la Valldigna. El Reglament d'Actuació Preferencial del Valencià en l'Ajuntament de Tavernes de la Valldigna.  
B) Matèries específiques:  
Tema 19. Introducció a l'accessibilitat: Concepte. Barreres principals. Principis de disseny. Objectius del W3C. El WAI. Discapacitats que afecten a l'accessibilitat Web. Braille. Lectors de pantalla. Navegadors de veu. Navegadors de text. Ampliadors de pantalla. Reconeixement de veu. Teclats alternatius i commutadors. Programari de rastreig. Navegació amb tabulador i tecles d'accés ràpid. Avantatges de l'accessibilitat web.   
Tema 20. Pautes d'accessibilitat al contingut web (WCAG 1.0) (I): Prioritats i nivells d'adequació. Imatges: Equivalent textual, imatges Object, imatges complexes. Imatges que són text. Imatges de botó. Imatges animades. Imatges que són enllaços. ASCII Art. Mapes d'imatge. Multimèdia: so curt, pistes d'àudio en vídeo, SAMI i SMIL, vídeo.  
Tema 21. Pautes d'accessibilitat al contingut web (WCAG 1.0) (II): Objectes programats: Equivalents accessibles. Applets, Objects, Scripts. Centelleigs. Marquee. Independència del dispositiu. Esdeveniments. Marcs: Principals problemes, NOFRAMES. Taules: Encapçalaments, dades i peus de pàgina, taules de dades complexes. Resums en taules. Maquetació amb taules. Text lineal alternatiu a les taules.  
Tema 22. Pautes d'accessibilitat al contingut web (WCAG 1.0) (III): Formularis: validació en la part del client i del servidor. Informe d'errors. Associació entre etiquetes i controls. Orde de tabulació. Accesskey. Agrupament d'informació. Controls buits. Estàndards: Gramàtiques formals. Justificació de les tecnologies W3C. Atributs de presentació. Pàgines alternatives.  
Tema 23. Pautes d'accessibilitat al contingut web (WCAG 1.0) (IV): Estructura i presentació: Fulls d'estils, maquetació i presentació, unitats de mesura de pantalla, elements estructurals i elements visuals. Disseny fluid. Color i contrast. Encapçalaments. Llistes: Pistes contextuals. Llistes de definició. Cites. Divisió de la informació: FIELDSET, LEGEND, OPTGRUP. Equacions matemàtiques: MathML.  
Tema 24. Pautes d'accessibilitat al contingut web (WCAG 1.0) (V): Navegació, llenguatge i comprensió: Identificació del llenguatge i dels canvis. Codi principal i secundari d'idioma. Abreviatures i acrònims: ABBR i ACRONYM. Situació de la informació segons l'ordre d'importància. Coherència. Actualitzacions automàtiques. Enllaços. Finestres emergents. Mapa del lloc, barres de navegació, taula de continguts, funcions de búsqueda. Metadades, META.  
Tema 25. Accessibilitat: Ferramentes d'avaluació i reparació: Anàlisi previ. Avaluació automàtica: gramàtica formal. Avaluació de la sintaxi. Avaluació de l'accessibilitat, TAW. Bobby, Cynthia, The Wave i Hera. Avaluació manual: punts crítics. BrowseCam. Navegadors de text: LYNX. Navegadors de veu. Tipus de ferramentes que faciliten la avaluació manual. Proves d'usuari. Monitorització continuada. Ferramentes de reparació.  
Tema 26. Introducció a la usabilitat: Justificació. Metàfora del ós ballarí. Usuaris apologistes i usuaris supervivents. Visió de l'usuari. El protagonisme de l'arquitecte de la informació. Informació bàsica que ha de contenir una pàgina.   
Tema 27. Creació de llocs usables (1): Facilitat de lectura ràpida: Jerarquia visual. L'espai en blanc. Pautes d'estructuració del contingut. Les convencions o estàndards de facto. La metàfora de la cistella de la compra. Innovació front a convencions. El soroll, definició i elements que el provoquen. Flash, avantatges i desavantatges. La navegació. El símil del supermercat. Objectius de la navegació. Navegació persistent o global. La pàgina d'inici i els formularis.   
Tema 28. Creació de llocs usables (2): Les seccions. Les utilitats. El símil del nàufrag. Subllocs. Cerques i els operadors llògics. Pautes per a tornar els resultats de la cerca. FEl nom de la pàgina. Els títols, importància i ubicació. L'element title. "Vostè està ací". Les molles de pa o "Breadcrum". La navegació local. La tercera llei de Krug i la lectura ràpida. Escriure para la web front a escriure publicacions impreses. La utilització de adjectius. Text ocurrent front a text significatiu. El lema. Els rollovers. Els menús desplegables. Estructura centrada en l'usuari.  
Tema 29. Mètodes d'usabilitat i tècniques d'avaluació: Mètode d'usabilitat: definició i procés. Tècniques d'usabilitat. Aspectes a tenir en compte en l'anàlisi de requisits: Audiència del lloc, persones, escenaris. Definició dels objectius. Tipus d'objectius. Anàlisi de les necessitats dels usuaris: tècniques. Disseny conceptual: anàlisi de tasques, anàlisi de casos d'ús, anàlisi jeràrquic de tasques. Arquitectura de la informació: "Card sorting". Prototipat: Maquetes i prototips, "storyboards".Desenvolupament. Desplegament: Qualitat, bitàcola. Mètodes d'avaluació d'usabilitat: Inspecció, "walkthroughs" i proves d'usuari.  
Tema 30. Introducció a ARIA: Document Object Model. Atributs de rol, role taxonomy, namespaces, tabindex, estats i propietats, managed states, CSS attribute selectors. Requeriments per a tenir una aplicació accessible. Pautes per a fer aplicacions accesibles.  
Tema 31. Introducció a HTML, XHTML i CSS: Validació de documents. Separació del contingut respecte a la presentació. Components bàsics de la URL. "Tags", elements i atributs. Components d'un element. Elements de bloc i "Inline". Elements niats. Els espais en blanc. Atributs: Core, d'internacionalització i de focus. Comentaris. Document XHTML: "Compliance" vs "Quirk" mode. Tipus de continguts. CSS: Anatomia d'una regla CSS. Validació amb "Jigsaw." Selectors CSS: Universal, element, classe, id, pseudoclasse, descendent, combinació, agrupament, avançats. Referències als fulls CSS. Format del CSS. Comentaris.(Cap.1-2)  
Tema 32. Parts d'un document HTML. Head: base, link, script, style,title. Body: p, headings, blockquote, address, list (ordered, unordered, definition), elements de expressió, abreviacions i acrònims, elements de format (br, hr), elements multipropòsit, incrustació d'elements exteriors (object, param), caràcters especials. Estil amb CSS: font-family, font-size, line-height, list-style-type, list-style-image. Imatges: Formats d'imatge (JPEP, GIF, PNG), img, formes de combinar el text amb la imatge, background-imatge, background-repeat, background-position.(Cap 3-4-5)  
Tema 33. Vincles i taules: L'ancora (a), vincles relatius i absoluts, vincles no XHTML(ftp, pdf, adreces e-mail), imatges com a vincles, vincles a un mateix document, a:link, a:visited, a:hover, a:active, a:focus, mapes d'imatges: map i area. Taules: table, tr, td, summary, scope, caption, th, colspan i rowspan, thead i tfoot, col i colgroup, border-style, text-align, tablas a rayas.  
Tema 34. Formularis i CSS: Form, input type: text, password, checkbox, radio, file, submit, reset, button, image, select, option, optgroup, textarea. Fieldset, legend, label. CSS: Tractament de bordes, alineació d'etiquetes, etiquetes en bloc, tipus de lletra. External CSS, color, contenidors, bordes i marges. Posicionament estatic i dinàmic dels contenidors, posicionament flotant, establiment de l'ordre dels contenidors. Background. Estil del text, Media types.  
Tema 35. Introducció a JavaScript: Diferents tipus de scripting. JavScript:Localització dels JavaScripts. Regles de sintaxi: comentaris, majúscules, espais en blanc, variables, operadors i expressions, sentències, condicions: if i switch; bucles: for, while, do-while; funcions, matrius, manejament d'esdeveniments: inline mode, tradicional model i DOM model. Funcions pròpies del sistema: parseInt, parseFloat, escape, unescape, isNaN, eval.  
Tema 36. JavaScript OO: Creació d'objectes, problemes amb l'assignació d'objectes, sobrecàrrega de funcions, Type-Checking, rang de variable: problemàtica, function scope, block scope i global scope. Closures: definició, problemàtica. Context i this. Creació d'objectes mitjançant funcions. Mètodes públics, privats, privilegiats i estàtics.  
Tema 37. JavaScript OO avançat: Herència per prototips i clàssica. La llibreria Base. La llibreria Prototype. Empaquetament; Namespacing : tècniques i exemples (Dojo, YUI). Pautes per a tenir un codi net: declaració de variables, blocs.Compressió: JSMin i Packer. Distribució: JSAN. JSON. Introduccuó al model DOM. Introducció a AJAX.  
Tema 38. Google Web Toolkit: Arquitectura de GWT. Crides al servidor. Components de la interfície gràfica. Creació de nous components. Compilació i execució. Problemàtica de les crides asíncrones. Afegir llibreries al projecte.   
Tema 39. GIS 1: Introducció a GIS: Dades raw i vectorials, tipus de dades vectorials: punts, línies, polígons. Disponibilitat de les dades. Formats de fitxers: La web GPSBabel. Anatomia d'un shapefile. Aproximacions: esfèrica, globus, mapes cartesians. Errors.   
Tema 40. GIS 2: Projeccions:, distorsions, projecció Mercator. Elipsoids, datum. Sistemes de coordenades de referència: graus, minuts i segons, graus sexagesimals i decimals, metres, UTM. Alineació de les capes de dades. Utilitats de reprojecció.  
Tema 41. GIS 3: Introducció a Dades Raster: Cartografia y fotogrametria. Servidors de dades raster. Tessellation. Imatges Pancromàtiques i multiespectrals. Escala i resolució. Ortorectificació.   
Tema 42. GIS 4: Bases de dades espacials(PostGIS): Bases de dades espacials vs bases de dades espacials. Instal'lació de Postgres i PostGIS. Les taules geometry\_colums i spatial\_ref-sys. La funció AddGeometryColumn. WTK: Formes bàsiques, nomenclatura i sintaxi. Inserir i consultar dades espacials. Introspecció de dades espacials. Importació, manipulació i indexació de dades. Exemples de consultes espacials. Visualització de dades.  
Tema 43. GIS 5: Serveis Web OGC: Introducció. OGC SOA per a GIS, REST. Instal'lacó de GeoServer. Afegir Shapefiles: Namespaces, Data Stores, FeatureTypes. Afegir capes PostGIS. Fer estil amb SLD. Comprensió del WMS:GetCapabilities. GetMap. Comprensió del WFS: GetCapabilities, DescribedFeatureType, GetFeature, filtratge de GetFeature Request.  
Tema 44. GIS 6: Clients OGS: Mapbuilder: HTML Map, fitxer de configuració, construcció d'un mapa permanent. OpenLayers: Avantatges, facilitats. uDIg: Aspectes bàsics.   
Tema 45. Linux 1:Introducció als shells Scripts en Linux: La consola, terminals virtuals. La Bash shell: History: comandes "!!"i "!...", fc, . Ús del . Redreçament de stdin i stdout: 2>, >>, /dev/null, <, |,``. Ús de la comanda alias. Ús de la comanda watch. Adquisició del superusuari: comanda su, delegació de funcions amb la comanda sudo. Variables d'entorn: set, echo, assignació, export, env. Programació shell: sentencia if: test operators; case i esac; for ; while; until.  
Tema 46. Linux 2: Fitxers: Comandes file, touch. Treballar amb directoris: comanda mkdir. Ús de vincles symbolic i hard. Treballar amb fitxers de dispositius: filosofia, creació de dispositius amb la comanda mknod. Definició de named pipes i sockets. Establiment dels permisos de fitxers i directoris: comandes chmod, umask i chown. La comanda cd: $HOME, "~", "-", "..", ".". Comanda ln. Comandes pwd, pushd i popd. Copia de fitxers: comandes cp, od, dd. Canvi dels atributs d'un fitxer: comandes lsattr, chattr. Cerca de fitxers: comandes locate, updatedb,find, whereis, which. Llistat de fitxers. Verificació de fitxers.  
Tema 47. Linux 3: Manipulació de fitxers: Expressions regex: "\*","^","$",".","[a-z]","[a,b],"\t". Mostrar informació de fitxers de text: comandes cat, head, tail, more, less, pr. Cerca de text amb la comanda grep. Estadístiques amb la comanda wc. Ordenació amb la comanda sort. Substitució de text amb la comanda sed. Traduir o eliminar caracters amb la comanda tr. Comprovar les diferències entre fitxers amb la comanda diff. Processament de columnes amb les comandes awk i cut. Conversió de fitxers entre Unix o DOS: comandes unix2dis i dos2unix.  
Tema 48. Linux 4: Administració de sistemes de fitxers: Tipus de sistemes de fitxers suportats per Linux: ext3, ext2, iso9660, Jffs2, jfs, msdos, ntfs, reiserfs, squashfs, swap, ufs, vfat,xfs. Creació de particions: comanda fdisk. Copia de taules de partició amb la comanda sfdisk. Canviar les particions amb la comanda parted. Treballar am etiquetes de sistemes de fitxers. Donar format a un sistema de fitxers: comandes mkfs i fscl. Creació de Sistemes de fitxers virtuals: filosofia, comandes dd, du, mks i mount. Modificar els atributs de un sistema de fitxers: comandes tune2fs i dumpe2fs. Creació i ús de particions per a swapping: comandes mkswap, dd, swapon i swapoff. Muntatge i desmuntatge de sistemes de fitxers: fitxer fsctab, comandes mount, losetup, umount, lsof, eject. Comprovació de sistemes de fitxers: comandes badblocks, fsck. Comprovació de discs amb RAID: Comandes mdadm. Estadístiques sobre l'ús del sistema de fitxers: comandes df, du. Gestor de volums lògics LVM. Creació de volumns LVM: comandes fdisk, sfdisk, pvcreate, pvs, vgcreate, vgs, lvcreate, lvs, vgs i mkfs.ext3. Canviar la grandària d'un volum LVM: comandes umount, lvresize, e2fsck, resize2fs, df, md5sum. Elimiar LVM. Eliminació de volumns LVM i grups: comandes lvremove i vgremove.  
Tema 49. Linux 5: Copies de seguretat: La comanda tar i les seves opcions: problemes d'accés als fitxers. Ferramentes de compressió: Comandes gzip, bzip2, lzop. Treballar amb fitxers amb format tar: Mostrar el contingut, concatenar fitxers tar, afegir fitxers a altre fitxer tar, esborrar fitxers dintre del fitxer tar. Copies de seguretat sobre ssh:filosofia, comanda ssh juntament amb la comanda tar. La comanda rsync: ús de ssh o del rsync daemon: còpies incrementals, rotació de les còpies. La comanda unison: ús de ssh. Còpies de seguretat a altres dispositius: Comanda mkisofs: Imatges ECA1589: Extensions: SUSP, Joliet i HFS. Mostrar informació de les copies: comandes volname, isoinfo. Fer còpies d'imatges amb la comanda cdrecord o wodim. La comanda growisofs.  
Tema 50. Linux 6: Processos en Linux: Vore els processos actius amb la comanda ps: jerarquia de processos: diferents maneres de plasmar la informació. La comanda pstree. Informació que mostra la comanda ps: %cpu, %mem, args, bsdstart, bsdtime, comm, cp, cputime, egid, egroup, etime, euid, euser, fgid, gfroup, fname, fuid, fuser, lstart, nice, pgid, pid, pid, ppid, psr, rgid, fgroup, rss, rtprio, ruid, ruser, s, sess, sgi\_p, size, start, start\_time, stat, sz, tname, user, vsize. La comanda top. Buscar i controlar processos: Les comandes pgrep, fuser, nice, renice. Processos en background i foreground:comandes , bg, fg, jobs, disown. Lliurar senyals i parar processos: comandes kill, killall. Diferents tipus de senyals. Processos que continuen la execució: comanda hnohup. Planificació de processos:comandes at, batch, atq, atrm, crontab.  
Tema 51. Linux 7: Maneig del Sistema en Linux: Monitorització de recursos: ús de la memòria: comandes free, top, vmstat, slabtop. Monitorització de l'ús de la CPU:comandes iostat, top; fitxer /proc/cpuinfo. Monitorització de dispositius de emmagatzematge: comandes iostat, vmstat, lsof. Control del temps: Canviar la zona horària amb les comandes cp i ln. Ajustar el rellotge del sistema: comandes date, calendar, hwclock. Emprar el protocol Network Time: servei ntp: engegar manualment i al engegar. Comandes ntpdate i ntpd, clockdiff, uptime. Control del procés d'engegar: fitxer etc/grub.conf. Comanda grub-install. Reparant el ramdisk inicial: comanda mkinitrd. Control de Startup i Run Levels: El proces init. Tipus de run levels. Comanda init. Comanda service, chkconfig, reboot, halt, shutdown. El fitxer etc/inittab. Control del Kernel: comandes uname, dmesg, lsmod, modinfo, modprobe, sysctl. Control del Hardware: comandes lspci, dmidecode, hdparm  
Tema 52. Linux 8: Connexions de xarxa en Linux: Configurar xarxes des del GUI. Maneig de la targeta de xarxa: comandes ethtool, netstat i watch netstat. Maneig de les connexions de xarxa: engegar i parar connexions ethernet; comandes service network, chkconfig network, ifup i fdown. Veure la informació de les connexions: comandes ifconfig i ip. Connexions inalàmbriques: comandes lspci, iwconfig, ip. Ús del modems de marcatge: comandes wvdialconf, wvdial, setserial, stty, minicom. Comprovació de la resolució de noms: filosofia; comandes dig, host, hostname, dnsdomainname. Detecció d'errors de xarxa: comprovació de connectivitat a un host: comandes ip route, ping; comprovació de la resolució d'adreces (ARP): comandes arp, ip neighbor, arping. Traçament de rutes als hosts: comandes traceroute, route, ip route; mostrar l'estat de les connexions i estadístiques: comanda netstat; altres eines d'utilitat: comandes tcdump, nmap.  
Tema 53. Linux 9: Accés als recursos de xarxa en Linux: Comandes per a navegar en la web: links. Transferència de fitxers: Comanda wget, curl, lftp. Subcomandes de lftp: pwd, ls, cd, , mget, "!", bookmark, quit, mkdir, put, mput, lftpget. Transferencia de fitxers que empren SSH: comandes scp, sftp. Eines windows de transferència de fitxers: WinSP, fileZilla, PSCP, PSFTP. Compartició remota de directoris: NFS: filosofia, comandes: exportfs, service nfs, showmount, mount.   
Tema 54. Linux 10: SAMBA: Definicions de SMB i CIFS, instal·lació de SWAT; comandes SAMBA: findsmb, smbtree, smbpasswd, smbclient; muntatge de fitxers compartits SAMBA: comandes mount, smbstatus. Cerca de Hosts amb Samba: comanda nmblookup; comprovació de la configuració SAMVA: comanda testparm. Compartir directoris remots amb SSHFS: comandes sshfs i fusermount. Chat amb IRC: comanda irssi: subcomandes connect, join, help. Clients de correu: filosofia, comandes mail, mutt.  
Tema 55. Linux 11: Administració remota (1): Configuració SSH: Implementació OpenSSH. Servei sshd. Connexió remota (comanda ssh): canvi de port; tunneling: per a clients X11, administració remota d'impressió CUPS, d'un servei d'internet. Emprar ssh amb autenticació de clau pública.: login, emprar la clau privada des de un dispositiu extraïble. Rich remote shell:comandes zypper, screen.  
Tema 56. Linux 12: Administració remota (2): Connexió a sistemes windows: comandes tsclient, rdesktop. Comandes xhost. Compartir escritoris amb VNC: filosofia; configurar el servidor VNC: comandes chkconfig, service xinetd; engegada del client VNC: comandes vncviewer. Consideracions de seguretat de VNC.  
Tema 57. Linux 12: Seguretat en Linux (1) : Usuaris i grups: afegir usuaris: comandes useradd, passwd. Canvis de compte dels usuaris: comandes usermod, chsh, chfn. Esborrat de comptes d'usuaris: comanda userdel. Maneig de paraules de pas: comandes passwd, chage. Afegir grups: comandes groupadd, groupmod, groupdel. Verificació d'usuaris: comandes: last, lastdb, who, users, id, finger.   
Tema 58. Linux 13: Seguretat en Linux (2): IPTABLES: Configurar el talla focs: introducció a la comanda iptables .   
Tema 59. Linux 14: Seguretat en Linux (3) Altres temes: Lest bitàcoles del sistema: comandes mail, logger. Facetes de seguretat avançades\_ AppArmor, Central loggin, File Integrity Agent, RPM database, chkrootkit.  
Tema 60. Java 1:Introducció a Java: Definició de public, private i protected. Primitives: boolean, char, byte, short, int, long, float, double, void. Valors per omissió de les primitives.Equivalents amb objectes: Boolean, Character, Byte, Short, Integer, Long, Float, Double. Nombres en precisió alta: BigInteger i BigDecimal. El valor null. El terme static aplicat a: atributs, mètodes, classes. La comanda import. Compilació i execució (javac i java). Comentaris. Documentació: Javadoc:"/\*\*", comentaris en classes privades, @see, @link, @docRoot, @inheritDoc, @version, @author, @since, @param, @return, @throws, @deprecated. Operadors: Precedència, assignació, aliasing, operacions matemàtiques:+, -, \*,%,+=,++,--, pre i post operadors.Operadors relacionals: <, <=, >, >=, ==, !=, equals(). Relacions entre primitives i objectes. Operadors lògics: &&, ||, !. Notació exponencial. Operadors bitwise:&, |, ^, ~, &=, |=,^=. Operadors de desplaçament (shift): >>, <<,>>>, >>=,<<=, >>>=. Operador ternani if-else (?:). Operador +, += per a strings. Errors comuns en l'ús d'operadors. Operadors de casting. Truncar i arrodonir: cast i round. Promoció de primitives.  
Tema 61. Java 2: Expressions de control. Inicialització: if-else, while, do-while, for, operador "," del bucle for, for emprat com a foreach en un conjunt iterable, comanda return, break i continue, bucles infinits while(true) i for(;;), label, switch. Sobrecàrrega de mètodes: per paràmetres i per retorn de dades. Constructors per defecte; la paraula clau this; crida a constructors des de altres constructors. Significat i regles de la paraula clau static. The garbage collection: definició, pros i contres de la sentència finalize(), la sentència System.gc(). Inicialització per omissió de primitives i objectes. Inicialització de dades estàtiques i no estàtiques. Inicialització d'arrays. Funcions amb un nombre variable d'arguments (mitjançant arrays). La paraula clau enum.  
Tema 62. Java 3: Control de l'access a la implementació. Reutilització de classes: Paraules clau public, private i protected. Definició de package; paraula clau import. Organització del codi en un paquet. Col·lisions de classes. Interfície i implementació; encapsulació. Herència: paraules clau extends i super. Inicialització de classes derivades. Delegació. Composició. La anotació @Override. Paraula clau final per a evitar canvis; diferència respecte a static; concepte de blank final; arguments finals, mètodes finals; similituds entre les paraules claus private i final; les classes finals.  
Tema 63. Java 4: Polimorfisme. Interfícies: Concepte de upcast; concepte de method-call binding. Concepte de polimorfisme: el polimorfirme i els mètodes estàtics i privats. Tipus de retorn covariants en java5. Mecanismes de l'herencia: substitució pura i extensió. Concepte de downcasting. Classes i mètodes abstractes. Interfícies. Desacoblament complet mitjançant interfícies. Herència múltiple. Extensió d'interfícies amb herència. Camps en interfícies: pros i contres. Interfícies niuades.  
Tema 64. Java 5: Classes inner: Definició. Comunicació amb la classe exterior. Ús de .this i .new(). Definició d'una inner class dins d'un mètode. Definició d'una inner class dins d'un bloc. Anonymous inner classes:Limitacions. Classes dins d'interfícies. Justificació de les inner classes. Closures i callbaks. Herència des de inner classes. Local inner classes. Identificatius de les inner classes.  
Tema 65. Java 6: Col·leccions: La interfície collections. Implementacions. Mètodes de la Collection Framework. Algoritmes de les classes de col·leccions. Eficiència dels algorismes. Interfície comparator.  
Tema 66. Java 7: Genèrics: Classes genèriques i interfícies: Constructors amb genèrics. Principis de substitució. Paràmetres tipus, Wildcards i Bounds. El principi de Get i Put. Especificació de Genèrics. Mètodes genèrics en tipus Raw.  
Tema 67. Java 8: Control d'errors amb excepcions: Jerarquia d'excepcions.Excepcions Checked i Unchecked i errors: Exemples. Paraules clau de maneig d'excepcions. El procés de manig d'excepcions. Definició d'excepcions pròpies. Imprimir informació sobre les excepcions.  
Tema 68. Java 9: Strings: Constructors: String, StringBuilder, StringBuffer, char array, byte array. Mètodes: length(), charAt(), getChars(), getBytes(), toCharArray(), equals(), equalsIgnoreCase(),compare To(), contains(), contentEquals(), equalsIgnoreCase(), regionMatches(), startsWith(), endsWith(), indexOf, lastIndexOf(), substring(), concat, replace, toLowerCase, toUpperCase, trim(), valueOf(), intern(). Format de la eixida: printf(), System.out.format(); la classe java.util.Formatter: caràcters de conversió: d, c, b, s, f, e, x, h, %. String.format(). Espressions regulars i metacaràcters: Unions, interseccions, negacions, rangs, substracció, patrons, Java.utilil.regex: Objectes patter i matcher,Quantificadors greedy, reluctant i possessive.  
Tema 69. Java 10: Informació sobre el tipatge en temps d'execució: L'objecte class. Els mètodes forName, getClass, getName, getSimpleName, getCanonicalName, isInterface, getInterfaces, getSuperclass, newInstance. Wrappers de les primitives. La construcció Class. Cast. Instanceof. La llibreria java.lang.reflect: getMethods, getConstructors. Objectes Null, Mock i Stub. Accés a mètodes privats.  
Tema 70. Java 11: I/O: Standard Streams: in, out i err. Jerarquia bàsica de classes de I/O. Lectura i escritura sobre fitxers.Serialització. Comprimir i descomprimir fitxers. Maneig de fitxers i directoris.  
Tema 71. Java 12: Concurrència: Creació de threads. Estats dels threads. Prioritats dels threads. Mètodes comuns. Sincronització. Utilitats de concurrència.  
Tema 72. Java 13: Maneig de la memòria: Garbage collector. Ferramentes de gestió de la memòria. Opcions de la línia de comades. Redimensionar la JVM Heap. Invocació del Garbage Collector.  
Tema 73. Java 14: UML Bàsic: Diagrama de classes. Diagrama d'objectes. Representació gràfica.. Connectors. Indicadors de multiplicitat Nom de rols. Relacions entre classes. Diagrama de seqüència.  
Tema 74. Java 15: Introducció a la Java Scripting API: Scripting languages. Implementacions de la Script Engine. Configuració dels Scripts Laguages i Engines.  
Tema 75. Java 16: Applets i Loaders: Característiques d'un Applet. Cicle de vida d'un Applet. Adaptació d'Applets. Imatges i Audio. Animació amb Applets. Repainting eficient. Paràmeters de les Applets. Carregant el codi dinàmicament. Restriccions de seguretat per al codi Untrusted.  
Tema 76. Java 17: Java Servlets: Pàgines web dinàmiques i Servlets. Instal'lació de Tomcat. Característiques dels Servlets. Paràmetres i encapçalaments dels Servlets. Eixida dels Servlets. Maneig de sessions. Concurrència.  
Tema 77. Java 18: Xarxes en Java: El model Network. Streams en la xarxa. Sockets: definició, característiques. Servidors de sockets Listener Socjkts: Definició, característiques. El paquet java.nio.Buffers. Channels. Network Channels.  
Tema 78. Java 19: Accés a BD amb JDBC: Java Database Connectivity. Arquitectura JDBC. Drivers JDBC. Establiment d'una connexió. Manipulació de dades. DDL amb JDBC. DML amb JDBC.  
Tema 79. Java 20: Serialització d'objectes i RMI: Serialització d'objectes. Components de la serialització d'objectes. Serialització a mida. La interfície Externalizable. Computació distribuïda amb Java. RMI i CORBA. Limitacions de Java. Usar RMI. Sistema de arquitectura RMI. Desplegament de RMI.  
Tema 80. Java 21: Internacionalització: Fitxer de propietats. Definició del Locale. Creació de la ResourceBundle. Aconseguir el text des de la ResourceBundle. Missatges compostos. Format de nombres i divises. Format de dates i hores. Propietats dels caràcters Unicode. Comparació de Strings. Conversió de text no Unicode.  
Tema 81. Java 22: Introducció a XML: Els paquets javax.xml.bind, javax.crypto, java.xml.stream.  
Tema 82. Java 23: Introducció als serveis Web: Els paquets javax.jws, javax.xml.ws, javax.xml.soap.  
Tema 83. Java 24: Introducció a JPA i Hibernate amb anotacions(1) : Mapeig Objecte-Relacional. Accés a propietats. Mapeig a una taula. Mapeig de tipus simples. Mapeig de columnes. Lazy fetching. Lobs. Tipus enumerats. Tipus temporals. Tipus transient. Mapeig de la clau primària. Generació de Ids: automàtica, de taula, sequence, identity. Relacions u a u, u a molts, molts a u, molts a molts.  
Tema 84. Java 25: Introducció a JPA i Hibernate amb anotacions(2) : Sessions: Mètodes per a crear, llegir, actualitzar i esborrar entitats. Filtratge i consultes. Transaccions i bloquetjos. Gestió de recursos. Maneig de la connexió.  
Tema 85. Java 26: Introducció a JPA i Hibernate amb anotacions(3) :HSQL: Comandes Update, Delete, Insert, Select. Comprovar la sentència SQL generada.. Àlias. Restriccions amb HSQL. Consultes amb paràmetres. Paginació amb el conjunt de reultats. Ordenaciío dels resultats. Associacions. Mètodes agregats. Modificar i esborrar per lots. Usar SQL nadiu.  
Tema 86. Java 27: Jasper Reports(1): Introducció: Instal·lació. Llibreries necessàries. Creació de la plantilla JRXML. Previsualització de la plantilla XML.Creació de la plantilla en binari.Generació del llistat. Elements del JRXML.  
Tema 87. Java 28: Jasper Reports(2): Llistats dinàmics: Introduir consultes SQL en una plantilla. Generació del llistats.Modifiació de la consulta mitjançant paràmetres. La propietat datasource. Diferents tipus de Datasource: sense dades, Java.util.map, POJOs, TableModel, XML, altres (CVS, implementació de la interfície JRDataSource)  
Tema 88. Java 29: Jasper Reports(3): Disseny de l'estructura del llistat: Propietats relacionades amb l'amplària. Estils de text. Fons del llistat (background). Columnes múltiples. Grups. Expressions. Variables. Posicionament dels elements. Subreports. Frames.  
Tema 89. Java 30: Jasper Reports(4): Altres aspectes: Emprar figures i gràfics. Internacionalització. Scriptlets. Afegir HiperLinks i Anchors. Reports molts llargs. Integració amb Hibernate.  
Tema 90. Java 31: Jasper Reports(5). Disseny gràfic amb iReport. Instal·lació. Report Wizard. Afegir múltiples columnes, grups, diagrames.  
Tavernes de la Valldigna, 20 de novembre de 2009.- El cap de l'Activitat 04 de Recursos Humans i Gestió de Personal: Valentín Vercher Manclús.